Publication: Magyar Közlöny
Issue: MK-2009-141 (Year: 2009, Number: 141)
Era: 2004-2010
Section: Melléklet a 81/2009. (X. 2.) OGY határozathoz
Paragraph Index: 372

11. táblázat: Alapszolgáltatások Szolgáltatástípus összesen/fõ összesen/fõ Házi segítségnyújtás 48 088 45 989 Szociális étkeztetés 108 938 101 898 Jelzõrendszeres házi segítségnyújtás 15 042 17 133 Közösségi ellátás – pszichiátriai beteg 3 226 4 582 Közösségi ellátás – szenvedélybeteg 4 779 6 970 Támogató szolgáltatás 17 450 18 590 Idõsek nappali ellátása 39 048 38 880 Fogyatékosok nappali ellátása 3 108 3 986 Forrás: KSH Szenvedélybetegek és pszichiátriai betegek nappali ellátása A saját otthonukban ellátottak aránya sem éri el a 65 éves és idõsebb népesség 2%-át. 2006-ban a szenvedélybetegek nappaliellátásaesetébena 60 év feletti ellátottakszáma96 fõ volt, míg pszichiátriainappaliellátásban147 fõ részesült. (Európa északi országaiban az intézményekben, közpénzekbõl ellátott idõsek aránya 8–10%, de a szomszédos Ausztriában is eléri az azonos korcsoport 5%-át.) A férõhelyek hiánya miatt gyakran kerülnek kórházba az idõsek szociális indikáció alapján Az ellátás iránti valós szükségletekkel kapcsolatban módszertani okok miatt jelenleg becsült adatokkal tudunk számolni. Ezen becslések alapján legalább 150–200 ezerre tehetõ azoknak a száma, akiket családtagjaik látnak el vagy kiszorulnak, kirekesztõdnek a közpénzekbõl finanszírozott ellátásokból. Ez abban is megmutatkozik, hogy a kórházak krónikus ágyait is beleértve, a hosszabb idejû ápolásra szorulók számára a férõhely kevésnek bizonyul. Az idõsek intézményi ellátására vonatkozó hazai adatok alapján összességébenmegállapítható, hogy az elmúlt években a tartós ápolásra igénybe vehetõ férõhelyek összesített száma az egészségügyi és a szociális ágazatban nem növekedett olyan mértékben, mint amilyen mértékben növekedtek a szükségletek. 2008. június 30-án a Foglalkoztatási és Szociális Hivatal adatai alapján az elhelyezésre várakozók száma 9490 fõ volt. A szakvéleményhez kötött gondozási szükséglet megállapítása után sem változott a helyzet, az elhelyezésre várakozás helyenként még mindig hosszúra nyúlik, s a kialakuló krízishelyzetekre sincs mindig idõben megoldás. Így továbbra is elõfordulhat az, hogy a megbetegedett, folyamatosan ágyban fekvõ idõs ember kórházba kerül, majd a meghatározott ideig igénybe vehetõ átmeneti elhelyezésbe – feltéve, ha van üres férõhely –, esetleg visszakerül otthonába, de ellátásának megoldatlansága miatt szociális indikáció alapján – ami persze lehet kihûlés vagy kiszáradás is – ismét visszakerül a kórházba. Ennek a helyzetnek a kezelését szolgálja a szociális törvény módosítása, mely lehetõséget ad a szociális intézményeknek, hogy 3 hónapra gondozási szükséglet vizsgálata nélkül vehetnek fel ellátásra idõs személyt. Egy felmérés szerint az idõsek jelentõs többsége szívesebben maradna otthonában élete végéig. Szakértõi vélemények szerint az alapápolási és gondozási feladatok egy részét laikus és önkéntes segítõk is el tudnák látni. A saját otthonban, biztonságban, megfelelõ alapápolás és gondozás igénybevétele mellett gazdaságosabban oldható meg a szociális ellátások nagy része. Demensek nappali ellátása problematikus Csak kevés, a demenciában szenvedõ idõsek számára a nappali ellátást biztosító szociális intézmény mûködik annak ellenére, hogy a szükséges jogszabályi és finanszírozási keretek 2007-tõl már rendelkezésre állnak. A szociális ellátórendszer szolgáltatási kínálatából jelenleg még hiányoznak a családtagjuk ápolását és gondozását végzõ hozzátartozóknak, családtagoknak kínált szolgáltatások. Ápolási díjban részesített mintegy 52 ezer fõ Nem az idõs generációnak szól, de õket is érinti az ápolási díj, amely a magyar szociális ellátórendszer legnépszerûbb sajátos pénzbeli támogatási formája. Több mint 52 ezer fõ részesül ápolási díjban, számuk évrõl évre növekszik. Ez a havi rendszeres szociális juttatás nem a betegé, hanem az õt ápoló hozzátartozóé, akinek az ápolás miatt kiesõ munkajövedelmét pótolja az ellátás. A három jogcímen igényelhetõ ellátás ugyan alacsony – minimum 22 800 Ft, maximum 37 050 Ft – összegû, ám a folyósítás ideje a jogosultnak szolgálati idõt és egészségügyi szolgáltatásra való jogosultságot jelent. Az ápolási díjban részesülõk 60%-a idõs hozzátartozója ápolása jogán kapja a rendszeres pénzellátását. Általános jelenség, hogy a valós ápolási szükségletek kielégítésére gyakran vendégmunkások, feketén dolgozó rokonok vagy ismerõsök vállalkoznak. A szociális szolgáltatások fejlesztése megtorpant A szociális alapszolgáltatások igénybevételében – kivéve a jelzõrendszeres házi segítségnyújtást – a 2007 elõtti évekhez képest visszaesés tapasztalható, az okok feltárása még mélyebb áttekintést igényel. A szociális szolgáltatások megfelelõ fejlesztése érdekében elindult kutatások és fejlesztési programok a 2006. és 2007. évi lendülethez képest megtorpantak. Az ápolási-gondozási szükségletekrõl nincsenek megbízható adataink Nincs átfogó felmérés az idõsek ápolási-gondozási szükségleteirõl. Az ellátások igénybevételekor egyirányúság mutatkozik, a nyomás a tartós bentlakásos intézmények felé sodorja az idõseket, hiányzik a rehabilitáció és/vagy az otthon-közeli megbízható ellátáshoz való hozzáférés. Az ápolási-gondozási feladatok nem épülnek egymásra, az ápolással-gondozással foglalkozó szakemberek széttagoltan, többféle forrásból finanszírozva, eltérõ szakmai színvonalon és különbözõ szervezetekben, sokszor párhuzamosan és összehangolatlanul végzik a tevékenységüket. Az alapellátás szolgáltatásai nem igazodnak a nagyon differenciált egyéni szükségletekhez. A szociális szakemberek gyakran túlterheltek A szociális szolgáltatások területén dolgozó szakemberek túlterheltsége és a szakmai felkészültségükkel szembeni igény évrõl évre nõ, azonban jövedelmük és társadalmi megbecsültségük nem minden esetben van a növekvõ terhekkel arányban. A következõ években feltárásra várnak a dolgozók problémái, munkahelyi közérzetük, képzési, továbbképzési igényeik és szükségleteik – párhuzamba állítva a növekvõ idõsödõ népesség arányának növekedésével. Emellett a vizsgálandó szempontok között megjelenítésre kell, hogy kerüljenek a fizikai és mentális egészségük védelmére, a rekreációra, az innovációra és a minõségi csapatmunkára vonatkozó lehetõségeik. Az intézményi mûködéshez kapcsolódó bürokrácia, a gondozási munkával járó statisztikai szempontú dokumentáció, a túlburjánzó kontroll gyakran elkedvetleníti õket. Mindezek részben elvonják a figyelmet és az energiát a gondozási feladatoktól. Pénzbeli és természetbeni ellátások Az idõskorú személyek szociális biztonságának megteremtését a szociális ellátórendszeren belül a pénzbeli és természetbeni szociális ellátások is szolgálják. Ezen ellátások alapvetõen két csoportba: a jövedelempótló és jövedelemkiegészítõ ellátások közé sorolhatóak. Az idõskorúak járadéka azon idõs személyek részére biztosít havi rendszeres ellátást, akik szolgálati idõ hiányában nyugdíjkorhatáruk betöltése után saját jogú nyugellátásra nem jogosultak, illetve alacsony összegû ellátással rendelkeznek. Az ellátások átlagösszege 2007-ben 25 638 Ft volt.

Source: https://magyarkozlony.hu/hivatalos-lapok/9fcd00b5bcc3d0ba8b148f82dee6f7f3d9031cbc/dokumentumok/961db4e4638afb0983f96d4328e38e20ed2a173e/letoltes